Siri Vølstad Jensen

Siri Vølstad Jensen (født 1995) er en norsk sanger og låtskriver som vant Idol i 2013 og ble den gang den yngste norske idol-vinner.tv2.no/underholdning (10. mai 2013): Siri Vølstad Jensen er årets «Idol»-vinner!, hentet 11. mai 2013

Vølstad Jensen gikk på musikklinja på Vågen videregående skole i Sandnes. Hun begynte tidlig med pianoundervisning ved den kommunale kulturskolen i Gjesdal, og gikk siden over til sang, og fikk sangundervisning ved den samme kulturskolen fra 14-årsalderen.drommestipendet.no: Siri Vølstad Jensen , hentet 11. mai 2013 Hun spiller forskjellig musikk, men har spesiell dragning mot country, noe som også vises i hennes debutalbum Coming Home som ble utgitt våren 2014.

Siri Vølstad Jensen har deltatt i en rekke TV-programmer, bl.a. Allsang på Grensen, God Morgen Norge, Norway Cup, Sommertid og Sankthans på Bryggen på TV2 samt Beat for Beat på NRK. I tillegg har hun spilt på ulike festivaler, blant annet Countryfestivalen på Vinstra, Seljord Countryfestival, Svartisfestivalen, Hinnøyfestivalen, Hallingmarken, Vannfestivalen, Frukt- og Laksfestivalen, Countryfestivalen i Westernbyen.

I tillegg til musikk studerer hun 5 årig master i Industriell Økonomi ved Universitetet i Stavanger med ett års utveksling ved University of Mississippi (Ole Miss) 2017/18.

 Diskografi 
Album
 Coming Home (2014)
Singler
 What It Feels Like (2013)
 Coming Home (2014)
Deltar på
 Kurt Nilsen: Kurt Nilsen Live (2013)

 Referanser 

 Eksterne lenker 


Kategori:Norske musikere
Kategori:Norske Idol-deltakere
Kategori:Personer fra Gjesdal kommune